Verminkte babalykie in Diepsloot opgespoorDie bedjie waarin die seun gevind is. Foto: eNCA Die erg verminkte liggaam van ŉ sewe maande oue seuntjie is Sondagoggend in sy ma se plakkershuis in Diepsloot aangetref, het The Star Maandag berig. Volgens die bure het die ma (23) hom alleen gelos. Die ma het glo die dood vroeg Sondagoggend by die polisie aangemeld, en beweer dat die kind deur rotte aangeval is, maar toe die polisie by die toneel opgedaag het, het die ma verdwyn. Kapt. Tsekiso Mofokeng het aanvanklik glo aan die koerant gesê die polisie ondersoek ŉ saak van moord, maar hy het later gesê ŉ patoloog se waarnemingsverslag dui daarop dat die kind deur rotte gevreet is. Die polisie is op soek na die ma en die ondersoek duur voort. Plaaslike inwoners het glo gesê hulle vermoed dit was ŉ muti-moord, aangesien verskeie liggaamsdele vermis word. -SAPA Lees die opvolgberig hier.